ddrg/super_eurlex huggingface dataset:
(44)

Komisjon tunnistab, et Läti tasude sissenõudmise piirkonna läbivaadatud kulutõhususe eesmärgid on suuremad kui 2021. aastal esitatud tulemuslikkuse kava projektis esitatud esialgsed eesmärgid. Selline halvenemine on aga täielikult tingitud märkimisväärselt väiksematest liiklusprognoosidest. Välistades Venemaa Ukraina-vastasest agressioonisõjast tulenevate liiklusmuutuste negatiivse mõju, on selge, et Läti järgib nii kogu liitu hõlmavat kindlaksmääratud ühikuhinna arengusuundumust kui ka kogu liitu hõlmavat pikaajalist kindlaksmääratud ühikuhinna arengusuundumust. Lisaks on Läti 2019. aasta lähteväärtus märkimisväärse marginaali võrra väiksem kui tema võrdlusrühma vastav keskmine väärtus, mis näitab, et Läti on säilitanud suhtelise kulutõhususe ajalooliselt hea taseme.
(11)

Kreeka kavandatud ohutusega seotud kohalikud tulemuseesmärgid ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised: Kreeka Ohutusjuhtimise tulemuslikkuse eesmärgid, väljendatuna täitmise ulatuse järgi, mis ulatuvad Euroopa Liidu Lennundusohutusameti A-tasemest D-tasemeni Asjaomane aeronavigatsiooniteenuse osutaja Ohutuse juhtimise eesmärk 2022 2023 2024 Kogu ELi hõlmavad eesmärgid (2024) Hellenic Aviation Service Provider (HASP) Ohutuspoliitika ja -eesmärgid C C C C Ohutusriskide juhtimine C C D D Ohutuse tagamine C C C C Ohutuse edendamine C C C C Ohutusele keskenduv töökultuur C C C C
(12)

Küprose kavandatud ohutusega seotud kohalikud tulemuseesmärgid ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised: Küpros Ohutusjuhtimise tulemuslikkuse eesmärgid, väljendatuna täitmise ulatuse järgi, mis ulatuvad Euroopa Liidu Lennundusohutusameti A-tasemest D-tasemeni Asjaomane aeronavigatsiooniteenuse osutaja Ohutuse juhtimise eesmärk 2022 2023 2024 Kogu ELi hõlmavad eesmärgid (2024) CYATS Ohutuspoliitika ja -eesmärgid C C C C Ohutusriskide juhtimine D D D D Ohutuse tagamine C C C C Ohutuse edendamine C C C C Ohutusele keskenduv töökultuur C C C C
2.

Kui haldusotsusele tuleb anda lepituskomitee hinnang, F: a) töötaja võib esitada sekretariaadile taotluse peatada vaidlustatud haldusotsuse täitmine seniks, kuni lepituskomitee hindamine on lõpule viidud ja töötajat on tulemusest teavitatud. Sekretariaat võib peatada otsuse täitmise eriti kiireloomulistel juhtudel ning juhul, kui selle täitmine tekitaks korvamatut kahju. Sekretariaadi otsust sellise taotluse kohta ei saa edasi kaevata; b) teenistusest kõrvaldamise juhtudel võib töötaja kõigepealt esitada sekretariaadile taotluse peatada otsuse täitmine seniks, kuni lepituskomitee hindamine on lõpule viidud ja töötajat on tulemusest teavitatud. Sekretariaat võib otsuse täitmise peatada juhul, kui ta teeb kindlaks, et vaidlustatud otsust ei ole veel täide viidud, eriti kiireloomulistel juhtudel ning juhul, kui selle täitmine tekitaks töötaja õigustele korvamatut kahju. Kui sekretariaat lükkab taotluse tagasi, võib töötaja seejärel esitada lepituskomiteele taotluse otsuse täitmise peatamiseks.
(5)

Kuna need otsused on vajalikud transpordiühenduse alalise sekretariaadi nõuetekohaseks toimimiseks, on asjakohane määrata kindlaks liidu nimel piirkondlikus juhtimiskomitees võetav seisukoht seoses nende otsuste vastuvõtmisega,
(4)

Võttes arvesse, et Euroopa Parlamendi ja nõukogu määrus (EL) 2021/1134 (2) põhineb Schengeni acquis’l, on Taani teatanud Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artiklist 4 lähtudes, et rakendab määrust (EL) 2021/1134 siseriiklikus õiguses. Seepärast on käesolev otsus Taani suhtes siduv.
NÕUKOGU OTSUS (EL) 2022/2391,

25. november 2022,

Euroopa Liidu nimel rahvusvahelise oliivinõukogu liikmete nõukogus võetava seisukoha kohta seoses oliiviõlide ja oliivijääkõlide suhtes kohaldatava kaubandusstandardiga

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,

võttes arvesse Euroopa Komisjoni ettepanekut,

ning arvestades järgmist:

On asjakohane määrata kindlaks liidu nimel liikmete nõukogus võetav seisukoht, kuna vastuvõetavad otsused on liidu jaoks siduvad seoses rahvusvahelise kaubandusega teiste rahvusvahelise oliivinõukogu liikmetega ning need võivad otsustavalt mõjutada liidu õigust, nimelt komisjoni poolt vastavalt Euroopa Parlamendi ja nõukogu määruse (EL) nr 1308/2013 (2) artiklile 75 vastu võetud oliiviõli turustamisstandardeid.

ON VASTU VÕTNUD KÄESOLEVA OTSUSE:

Artikkel 1

Seisukoht, mis võetakse liidu nimel liikmete nõukogus selle 116. istungjärgul, mis toimub 28. novembrist2. detsembrini 2022, või liikmete nõukogu kirjavahetuse teel toimuva otsuste vastuvõtmise menetluse raames, kui see algatatakse enne järgmist korralist istungjärku 2023. aasta juunis, on seoses oliiviõlide ja oliivijääkõlide suhtes kohaldatava kaubandusstandardi COI/T.15/NC nr 3/Rev. 19 läbivaatamisega toetada otsust jätta välja kaubandusstandardi 1. lisa ja lihtsustada delta-7-stigmastenooli vooskeeme; ning seoses analüüsimeetodi COI/T.20/Do. nr 28/REV 3 (Determination of the content of waxes and fatty acid ethyl esters by capillary gas chromatography – Vahade ja rasvhapete etüülestrite sisalduse määramine kapillaargaasikromatograafiaga) läbivaatamisega toetada otsust lisada alternatiivne analüüsimeetod ning teha mõned väiksed muudatused kasutusel olevasse meetodisse.
(4)

Biobor JF sisaldab toimeaineid 2,2’-(1-metüültrimetüleendioksü)bis-(4-metüül-1,3,2-dioksaborinaan) (CASi number 2665-13–6) ja 2,2’-oksübis (4,4,6-trimetüül-1,3,2-dioksaborinaan) (CASi number 14697-50–8). Biobor JF on biotsiid, mis kuulub määruse (EL) nr 528/2012 V lisas määratletud tooteliiki 6, mille nimetus on „konservandid toodete säilitamiseks“. Ainete 2,2’-(1-metüültrimetüleendioksü)bis-(4-metüül-1,3,2-dioksaborinaan) ja 2,2’-oksübis (4,4,6-trimetüül-1,3,2-dioksaborinaan) kasutamist tooteliiki 6 kuuluvates biotsiidides ei ole hinnatud. Kuna kõnealused toimeained ei ole loetletud komisjoni delegeeritud määruse (EL) nr 1062/2014 (2) II lisas, ei ole need lisatud määruses (EL) nr 528/2012 osutatud tööprogrammi, mille eesmärk on kõikide biotsiidides sisalduvate olemasolevate toimeainete süstemaatiline läbivaatamine. Seepärast ei kohaldata nende toimeainete suhtes kõnealuse määruse artiklit 89 ning enne, kui neid sisaldavate biotsiidide jaoks saab anda loa ka riiklikul tasandil, tuleb neid toimeaineid hinnata ja need heaks kiita.
(3)

Biobor JF sisaldab toimeaineid 2,2’-(1-metüültrimetüleendioksü)bis-(4-metüül-1,3,2-dioksaborinaan) (CASi number 2665-13-6) ja 2,2’-oksübis (4,4,6-trimetüül-1,3,2-dioksaborinaan) (CASi number 14697-50-8). Biobor JF on biotsiid, mis kuulub määruse (EL) nr 528/2012 V lisas määratletud tooteliiki 6, mille nimetus on „konservandid toodete säilitamiseks“. Ainete 2,2’-(1-metüültrimetüleendioksü)bis-(4-metüül-1,3,2-dioksaborinaan) ja 2,2’-oksübis (4,4,6-trimetüül-1,3,2-dioksaborinaan) kasutamist tooteliiki 6 kuuluvates biotsiidides ei ole hinnatud. Kuna kõnealused toimeained ei ole loetletud komisjoni delegeeritud määruse (EL) nr 1062/2014 (2) II lisas, ei ole need lisatud määruses (EL) nr 528/2012 osutatud tööprogrammi, mille eesmärk on kõikide biotsiidides sisalduvate olemasolevate toimeainete süstemaatiline läbivaatamine. Seepärast ei kohaldata nende toimeainete suhtes kõnealuse määruse artiklit 89 ning enne, kui neid sisaldavate biotsiidide jaoks saab anda loa ka riiklikul tasandil, tuleb neid toimeaineid hinnata ja need heaks kiita.
Kohtuliku kontrolli seadusega rakendatakse mitut parandusmeetmetes kavandatud kohustust, tehes asjakohaseid muudatusi kriminaalmenetluse seadustikus. Komisjon on väljendanud heameelt ka täiendavate meetmete üle, mida Ungari on võtnud kohtuliku kontrolli seaduse muutmise raames, nagu asjaolu, et ametialase aususe ametile anti õigus esitada kontrolli- või korduva kontrolli avaldus ning et kaotati peaprokuröri õigus esitada otsuste peale erakorraline vaie. Nagu aga nähtub komisjoni hinnangust, on kohtuliku kontrolli seaduse erisätetega nähtud menetluses ette kaalutlusruum, mida võidakse kontrolli- või süüdistuse esitamine avalduse järel kasutada tulemuse mõjutamiseks, kahjustades parandusmeetme tõhusust ja üldist piisavust. Eelkõige, i) kohaldatavates normides ei ole selgelt sätestatud, millised õiguslikud tagajärjed on prokuröri jaoks kohtuotsusel, millega pärast kontrolliavalduse esitamist tühistatakse prokuröri otsus. Kuna ei ole tagatud, et kohtuliku kontrolli otsustele järgneb nõuetekohane süüdistuse esitamine, kahjustab prokurörile antud kaalutlusõigus tõsiselt parandusmeetme tõhusust ja seega ka piisavust. Lisaks, ii) sellistel juhtudel, kus võib esitada süüdistuse esitamise avalduse, nõutakse kohtuliku kontrolli seaduses, et asja menetlev kohus kontrolliks süüdistuse esitamise avalduse alust kinnisel istungil ja ilma tõendeid ära kuulamata, mis täiendab uue menetluse raames kehtestatud vormiliste põhjuste esialgset kontrolli.

Tuginedes komisjoni hinnangule ja selles esitatud põhjendustele, kujutab selline menetleva kohtu poolt süüdistuse esitamise avalduse aluse kontrollimine endast sisulist filtreerimist, millega võib kaasneda oht ennetada või takistada sisulise otsuse tegemist, ilma et oleks võimalik asjas tõendeid koguda ja ära kuulata. See on tarbetu samm ja kahjustab parandusmeetme tõhusust. Peale selle ei täpsustata kohtuliku kontrolli seaduses uute normide kohaldamisaega ja eelkõige ei täpsustata, et uut menetlust kohaldatakse ka enne 1. jaanuari 2023 toime pandud (aegumata) kuritegude suhtes. Nõukogu leiab, et nendel põhjustel ja komisjoni teatises täiendavalt esitatud põhjustel on tuvastatud nõrkused sedavõrd suured, et kahjustavad tõsiselt parandusmeetme piisavust riigivara valdkonnas toime pandud kuritegude uurimise, nende eest süüdistuse esitamise ja karistuse kehtestamise ebatõhususe probleemide lahendamiseks.
Artikkel 9

Otsused ja soovitused

3. Otsuse või soovituse eelnõu teksti esitab ettepaneku teinud lepinguosalise sekretariaadi liige kirjalikult teise lepinguosalise sekretariaadi liikmele ühiskomitee töökeeles. Teisel lepinguosalisel on aega üks kuu või ettepaneku teinud lepinguosalise määratud pikem ajavahemik, et väljendada oma nõusolekut otsuse või soovituse eelnõuga. Kui teine lepinguosaline ei väljenda oma nõusolekut, arutatakse kavandatud otsust või soovitust ja see võidakse vastu võtta ühiskomitee järgmisel koosolekul. Otsuse või soovituse eelnõu loetakse vastuvõetuks, kui teine lepinguosaline on väljendanud oma nõusolekut, ning see kantakse artikli 8 lõike 3 kohaselt ühiskomitee koosoleku protokolli.
b)

toetada alalise komitee töökorra muudatusettepanekuid, mis on esitatud Berni konventsiooni sekretariaadi dokumendis TPVS/Inf(2022)29: „Proposed amendments to the Rules of Procedure of the Standing Committee“.
(2)

Lepingu artikli 45 lõike 2 kohaselt on rahvusvahelisel suhkrunõukogul võimalik pikendada lepingut järjestikuste kuni kahe aasta pikkuste ajavahemike kaupa. Alates lepingu sõlmimisest on seda korrapäraselt pikendatud kahe aasta kaupa. Viimati pikendati lepingut 30. novembril 2021 ja see jääb jõusse kuni 31. detsembrini 2023.
(34)

Lisaks märgib komisjon põhjendustes 23–26 esitatut silmas pidades, et Leedu on nende erandlike asjaolude leevendamiseks võtnud kulude piiramise meetmeid, vähendades märkimisväärselt oma kindlaksmääratud kulusid kolmanda võrdlusperioodi ülejäänud ajaks nii reaal- kui ka nominaalväärtuses. Leedu läbivaatamistaotluses esitatud seotud meetmed hõlmavad teatavate vabade ametikohtade täitmise edasilükkamist ja lennujuhtide kavandatud arvu vähendamist kolmanda võrdlusperioodi ülejäänud ajaks. Komisjon leiab, et need kulude piiramise meetmed on üldiselt vastavuses IFR-lendude vähenemisega, mida prognoositakse 2022., 2023. ja 2024. kalendriaastaks, nagu on kirjeldatud põhjenduses 8.
(10)

Kuna sõrmejälgede tuvastamine ei pruugi alati olla teostatav, peaks ECRIS-TCN-süsteemis olema võimalik tuvastada isikut ka üksnes tähtnumbriliste andmete alusel. Kolmandate riikide kodanike puhul seisneb peamine tehniline raskus selles, et tähtnumbrilised andmed ei ole alati täpsed. Näiteks võib jääda ebaselgeks, kumb on asjaomase isiku ees- ja kumb perekonnanimi, nimede õigekirjutusel ja transliteratsioonil võib olla mitu varianti, samuti võib isiku sünniaeg olla ebatäpne. Seetõttu on oluline, et ECRIS-TCN-süsteem suudaks tähtnumbrilised andmed kokku viia ka siis, kui kõik identifitseerimiselemendid ei ole identsed, ehk teha hägusotsinguid. Kolmanda riigi kodaniku tuvastamisel tuleks kombineerida kontrollitud kvaliteediga andmeid ja hägusotsinguid ning muid kasutatava otsingumootori pakutavaid vahendeid, mis on süsteemi seisukohast asjakohased. Ühtlasi tuleks kooskõlas kohaldatavate andmekaitsenormidega kehtestada päringu tulemusel saadud kannete arvu kontrollimise mehhanismid. Muidu sattuksid ohtu üksikisikute õigused ning väheneks süsteemi tulemuslikkus ja kättesaadavus.
(5)

Võttes arvesse ühinemisakti artikli 142 lõigetes 1 ja 2 osutatud tegureid, on asjakohane täpsustada allpiirkondadeks rühmitatud haldusüksused, mis asuvad 62. paralleelist põhja pool või kõnealuse paralleeli lähialal ja mida mõjutavad võrreldavad ilmastikuolud, mis muudavad põllumajandusliku tegevuse eriti keeruliseks. Kõnealuste allpiirkondade asustustihedus on kuni 10 inimest/km2, kasutatava põllumajandusmaa osa omavalitsusüksuse kogupindalast on 10 % või väiksem ning inimtoiduks ettenähtud kultuuride kasvatamiseks kasutatava põllumajandusmaa osa on 20 % või väiksem. Eespool nimetatud piirkondades asuvad ja muudest allpiirkondadest ümbritsetud allpiirkonnad tuleks lisada isegi siis, kui need ei vasta samadele tingimustele.
(8)

Käesoleva otsusega ettenähtud meetmed ei tohiks piirata kohustusi, mis liikmesriikidel on rahvusvahelise õiguse kohaselt muu hulgas rahvusvaheliste valitsustevaheliste organisatsioonide asukohariigina või rahvusvaheliste konverentside võõrustajariigina, mille on kokku kutsunud ÜRO või muud liikmesriikides asuvad rahvusvahelised valitsustevahelised organisatsioonid. Seega ei tohiks suuremat viisatasu kohaldada viisat taotlevate Gambia kodanike suhtes, kui see on vajalik selleks, et liikmesriigid saaksid täita oma kohustusi selliste organisatsioonide asukohariigina või selliste konverentside võõrustajariigina.
(1)

Direktiivis (EL) 2018/2001 on sätestatud nõuded teatavatele kütustele, nimelt biokütustele, vedelatele biokütustele, biomasskütustele, muust kui bioloogilise päritoluga taastuvtoorainest toodetud vedelatele ja gaasilistele kütustele ning ringlusse võetud süsinikupõhistele kütustele. Nende nõuetega tagatakse, et neid kütuseid saab kõnealuses direktiivis sätestatud eesmärkide saavutamisel arvesse võtta ainult siis, kui need on toodetud säästvalt ja need hoiavad ära märkimisväärselt kasvuhoonegaaside heidet võrreldes fossiilkütustega. Kõnealuse direktiivi artiklis 29 on sätestatud biokütuste, vedelate biokütuste ja biomasskütuste säästlikkuse ja kasvuhoonegaaside heitkoguste vähendamise kriteeriumid. Lisaks on direktiivi artiklis 26 ja komisjoni delegeeritud määruses (EL) 2019/807 (2) sätestatud kriteeriumid, mille alusel määratakse kindlaks: i) missuguse biokütuste, vedelate biokütuste või biomasskütuste lähteaine puhul on maakasutuse kaudse muutuse risk suur ning ii) missuguste maakasutuse kaudse muutuse suure riskiga biokütuste, vedelate biokütuste või biomasskütuste puhul, mis vastavad teatavatele tingimustele, võib tõendada, et maakasutuse kaudse muutuse risk on väike. Direktiivi (EL) 2018/2001 artikli 25 lõikes 2 on sätestatud kasvuhoonegaaside heitkoguste vähendamise kriteeriumid transpordis kasutatavate muust kui bioloogilise päritoluga taastuvtoorainest toodetud vedelate ja gaasiliste kütuste ning ringlusse võetud süsinikupõhiste kütuste puhul. Kõnealuse direktiivi artikli 28 lõikes 2 nõutakse, et ettevõtjad sisestaksid liidu andmebaasi teabe teatavate transpordis kasutatavate taastuvkütustega (biokütused, biogaas ning muust kui bioloogilise päritoluga taastuvtoorainest toodetud vedelad ja gaasilised kütused) ja ringlusse võetud süsinikupõhiste kütustega tehtud tehingute ning säästlikkuse näitajate kohta.
(1)

Horvaatia 2011. aasta ühinemisakti artikli 4 lõikes 2 on sätestatud, et Schengeni acquis’ sätteid, millele ei ole osutatud kõnealuse akti artikli 4 lõikes 1, kohaldatakse Horvaatias üksnes nõukogu sellekohase otsuse alusel, mis tehakse pärast Schengeni kehtiva hindamiskorra kohaselt toimunud kontrollimist, mis kinnitab, et Horvaatias on kõnealuse acquis’ kõigi osade kohaldamise tingimused täidetud, sealhulgas kõik Schengeni eeskirjad on tõhusalt kohaldatud kooskõlas kokkulepitud ühiste standardite ja aluspõhimõtetega.
(4)

Kaubandus- ja koostöölepingu artikli 741 lõike 2 kohaselt on kõik vahekohtunikud isikud, kelle sõltumatus on väljaspool kahtlust, kellel on oma riigis kõige kõrgemasse kohtunikuametisse nimetamiseks nõutav kvalifikatsioon või kes on tunnustatud ja pädevad juristid. Neil on tõendatud eriteadmised õiguse ja rahvusvahelise kaubanduse valdkonnas, sealhulgas kaubandus- ja koostöölepingu teise osa esimese rubriigi I–VII jaotisega, VIII jaotise 4. peatükiga ja IX–XII jaotisega või teise osa kuuenda rubriigiga hõlmatud konkreetsetes küsimustes, või õiguse valdkonnas ja kõigis muudes kõnealuse lepingu või selle lisalepingutega hõlmatud valdkondades, ning eesistujal peab olema ka vaidluste lahendamise menetlustega seotud kogemus.
(10)

Ühendkuningriik jõudis oma hinnangus järeldusele, et kaubandus- ja koostöölepingu artikli 552 lõikes 10 osutatud erilised asjaolud püsivad ning et broneeringuinfo töötlemise süsteemide muutmisel süsteemideks, mis võimaldaksid broneeringuinfo kustutada vastavalt kaubandus- ja koostöölepingu artikli 552 lõikele 4, on tehtud märkimisväärseid edusamme, kuigi neid süsteeme ei ole veel olnud võimalik sellisteks süsteemideks täielikult muuta. Ühendkuningriik märkis, et ta kavandas ja ehitas välja võimekuse broneeringuinfo kustutamiseks kooskõlas kaubandus- ja koostöölepingu artikli 552 lõikega 4 ning et see võimekus on nüüd beeta katseetapis. Ühendkuningriik teatas ka, et ta töötab välja objektiivsetel tõenditel põhinevat automaatset riskihindamisprotsessi, et teha kindlaks broneeringuinfo, mida tuleb säilitada pärast reisija lahkumist Ühendkuningriigist. Kooskõlas kaubandus- ja koostöölepingu artikli 552 lõikega 13 arutas erikomitee Ühendkuningriigi hinnangut 13. oktoobril 2022.
(5)

Nõukogu on mures, et ettepanekule lisatud mõjuhinnangus ei võeta arvesse kavandatava määruse võimalikku pikaajalist mõju toiduga kindlustatusele liidus. Asjaolu, et mõjuhinnang viidi lõpule enne sõda Ukrainas ning energia-, väetise- ja toiduhinnakriisi, muudab selle mure veelgi põhjendatumaks. Seetõttu leiab nõukogu, et on vaja teha mitme näitaja täiendav kvantitatiivne analüüs, et teha kindlaks, kas ettepaneku majanduslikku ja sotsiaalset mõju käsitlevat hinnangut tuleb kohandada. Eelkõige leiab nõukogu, et tuleks teha täiendav analüüs, mis kajastab liidu põllumajandustoodangut, taimekaitsevahendite kasutamise vähendamisest ja piiramisest tulenevat saagikuse eeldatavat vähenemist liidus ning võimalikku sõltuvust toidu ja sööda impordist. Nõukogu leiab samuti, et oleks vaja põhjalikumalt analüüsida väikeste ja keskmise suurusega ettevõtjate olukorda ning kasumlikkust nende tarneahelas.
Lepinguosaliste ühisdeklaratsioon otsuse nr […] kohta, millega inkorporeeritakse EMP lepingusse direktiiv (EL) 2018/1808

[vastuvõtmiseks koos otsusega ja avaldamiseks ELTs]

Direktiiv (EL) 2018/1808 sisaldab sätteid, milles viidatakse Euroopa Parlamendi ja nõukogu direktiivile (EL) 2017/541, Euroopa Parlamendi ja nõukogu direktiivile 2011/93/EL ning raamotsusele 2008/913/JSK, mis on vastu võetud ELi toimimise lepingu V jaotise alusel. Oluline on märkida, et selliseid sätteid sisaldavate õigusaktide inkorporeerimine EMP lepingusse ei tähenda, et ELi toimimise lepingu V jaotise alusel vastu võetud ELi õigusaktid kuuluksid EMP lepingu reguleerimisalasse.

Seoses viidetega direktiivi (EL) 2017/541 artiklile 5, direktiivi 2011/93/EL artikli 5 lõikele 4 ja raamotsuse 2008/913/JSK artiklile 1 tunnistavad lepinguosalised pikaajaliste ühiste väärtuste ja Euroopa identiteedi kontekstis, et EFTA riikide õiguse vastavaid sätteid kohaldatakse funktsionaalselt samaväärsel viisil.
(7)

12. ja 13. detsembril 2002. aastal Kopenhaagenis toimunud Euroopa Ülemkogul võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on NATO liikmed või kes osalevad programmis „Partnerlus rahu nimel“ ning on sellest tulenevalt sõlminud NATOga kahepoolseid julgeolekukokkuleppeid,
(2)

Kuna rahvusvaheline kuritegevus ulatub oma iseloomust tingituna ka üle liidu piiride, ei suuda liikmesriigid omapäi küllaldaselt parandada õiguskaitsealase teabe vahetamist, mille eesmärk on säilitada julgeolek liidus. Piiriülese õiguskaitsealase koostöö soodustamise seisukohast on äärmiselt oluline, et kõigil liikmesriikidel ja Šveitsi Konföderatsioonil oleks vastastikku juurdepääs üksteise riiklikele DNA-registritele, sõrmejälgede identifitseerimise süsteemidele ja sõidukite registreerimisandmetele.
(16)

Suutlikkus juhtida rahastamistehingute likviidsust lühiajalise laenuvõtmise ja usaldatavusnõuete täitmiseks raha hoidmise kaudu on hajutatud rahastamise strateegia keskne ja määrav tunnus. Selline likviidsuse juhtimine võimaldab komisjonil täita kõik maksevajadused ja kohandada emiteerimist turutingimustele. Selle suutlikkusega kaasnevad kulud, mis tulenevad sellest, et tulu saadakse lühiajaliste väärtpaberite emiteerimise teel ja et osa tulu hoitakse ajutiselt likviidsuskontol, et tagada võime vajaduse korral kõik maksed tasuda. Hajutatud rahastamisstrateegia raames teostatavad võlahaldustoimingud võimaldavad intressimäära ja muid finantsriske paremini hallata. Need võivad hõlmata selliste tuletisinstrumentide kasutamist nagu vahetustehingud, et hallata intressiriske või muid finantsriske, mis on seotud toetusesaajatele antavate laenudega, või et sõlmida tagatud või tagamata rahaturutehinguid. Kulusid, mis on tekkinud seoses tagasiostu ja/või oma võlakirjade hoidmisega likviidsuse juhtimise eesmärgil, tuleks käsitada likviidsuse juhtimise kuludena. Käesoleva otsusega tuleks kehtestada alus, mille kohaselt arvutada likviidsuskulusid ning nõuda need ausatel ja õiglastel alustel sisse kõigilt kõnealuse aasta jooksul tulust osa saanud toetusesaajatelt.
(2)

Vastavalt finantsmääruse artiklile 220a kehtestab komisjon hajutatud rahastamise strateegia rakendamiseks vajaliku korra. See kord peaks hõlmama juhtimisraamistikku, riskijuhtimismenetlusi ja kulude jaotamise metoodikat, mis peaks tagama, et kõik liidu kantud kulud, mis on seotud finantsabiga, kannab finantsabi saav riik. Seepärast on vaja kehtestada kord, mida kohaldatakse laenuvõtmistehingute ja võlahaldustoimingute suhtes, mida komisjon teeb hajutatud rahastamise strateegia raames, ja nendega seotud laenuandmistehingute suhtes.
(2)

Kuna rahvusvaheline kuritegevus ulatub oma iseloomust tingituna ka üle liidu piiride, ei suuda liikmesriigid omapäi küllaldaselt parandada õiguskaitsealase teabe vahetamist, mille eesmärk on säilitada julgeolek liidus. Piiriülese õiguskaitsealase koostöö soodustamise seisukohast on äärmiselt oluline, et kõigil liikmesriikidel ja Liechtensteini Vürstiriigil oleks vastastikku juurdepääs üksteise riiklikele DNA-registritele, sõrmejälgede identifitseerimise süsteemidele ja sõidukite registreerimisandmetele.
(4)

Lepingu rakendamise kontrollimine on näidanud, et see on toonud kasu nii Euroopa Liidu kui ka Moldova Vabariigi kaubandusele ning et maanteetransporditeenuste kasv on osutunud kasulikuks mõlema lepingupoole maanteetranspordiettevõtjatele.